S umata tasnukyest d taẓuri n thuski n umeslay, d tin i d-yemmalen taẓuri n umeslay ɣef kra n tikti, aḥulfu, tigawt, taɣtast tasnuyest tettas-d s teywalt timawit, neɣ tettili d udem n usenfali s tira, tettuneḥsab d asnulfu n umeslay, d taẓuri n unadi d usenfali ɣef yifukal, d tarrayt i useqneɛ s cbaḥa d lǧehd n tenfaliyin, amur ameqran seg wid yessemrasen tasnukyest mi ara tmeslayen neɣ ttarun ad d-naf ibugaṭuten, isertanen inaẓuren, imyura, icennayen, imedyazen... rnu imeznuzayen, ihi ad d-naf wid yessemrasen tarrayt-agi deg umeslay d iḥeddaden n wawal, d wid yessnen ad mmeslayen akken iwata, yettaken azerrer d ujbad n lwelha n yimeɣri neɣ amseflid s unadi n usiǧhed d usnerni n tenfaliyin. si tama-nniḍen tasnukyest d taẓuri n yinaw, d tagruma n yilugan d tunuɣin i yettaken aɣanib i yessemras umaru deg usismel n tenfaliyin.